דייוויד קלי (שחקן)

דייוויד קלי (באנגלית: David Kelly;‏ 11 ביולי 1929 - 12 בפברואר 2012) היה שחקן אירי שהופיע בקולנוע ובטלוויזיה מאז שנות החמישים של המאה העשרים. קולו ופניו של קלי היו מוכרים לצופי התיאטרון והמסך האירים. הוא היה ידוע מהופעתו בתפקיד ראשרס טיירני במיני-סדרה האירית "Strumpet City". לקהל הבריטי היה מוכר מתפקידיו בדמות בן הדוד אנדה בסיטקום "Me Mammy" ובדמות הבנאי מר או'ריילי בסדרה "המלון של פולטי". הקהל בארצות הברית הכירו אותו מהסרט "צ'ארלי בממלכת השוקולד" בדמות סבא ג'ו. תפקיד ידוע נוסף שלו הוא בדמות מייקל או'סאליבן בסרט "להעיר את נד". קלי נולד ב-11 ביולי 1929 בדבלין שבאירלנד. הוא למד בבית הספר "Synge Street CBS" של האחים הנוצריים (אנ'). הוא התחיל לשחק בגיל שמונה בתיאטרון גייטי בדבלין, ולמד בבית ספר למשחק של תיאטרון אבי. בנוסף למד להיות שרטט וקליגרף. בתיאטרון הופיע קלי בהפקה הראשונה של המחזה "The Quare Fellow" מאת ברנדן ביאן (אנ'). ב-1959 הוא עורר תשומת לב כששיחק במחזה "הטייפ האחרון של קראפ" מאת סמואל בקט בתיאטרון אבי בדבלין. הופעת הבכורה שלו בקולנוע הייתה ב-1958 בסרט האפל "Dublin Nightmare". בשנות השישים של המאה העשרים הפך קלי לפנים מוכרות בטלוויזיה הבריטית עם הופעתו בסדרה הקומית "Me Mammy" של ה-BBC לצדם של מילו או'שי (אנ') ואנה מנהאן (אנ'). הוא המשיך להופיע בתפקידי אורח בסדרות כמו "Oh Father!",‏ "Never Mind the Quality, Feel the Width", ו-"On the Buses". בשנות השבעים שיחק בדמות אלברט רידל, גבר בעל יד אחת שמדיח כלים, בסדרה "Man About the House" ובספין אוף "Robin's Nest". עוד הופיע בקביעות לצדו של ברוס פורסייט בסדרה הקומית "Slingers Day" בשנים 1986 ו-1987. ב-1975 זכה להכרה רחבה יותר כששיחק בתפקיד מר או'ריילי, הבנאי הלא יוצלח, בפרק בסדרה הקומית "המלון של פולטי". קלי השתתף בדיבוב בסרט הפנטסיה המצויר בחלקו "The Light Princess" ששודר ב-BBC בשנת 1978. תפקידו המפורסם ביותר באירלנד הוא של "ראשרס" טיירני במיני-סדרה "Strumpet City" של רשת RTE ששודרה ב-1980. בסדרה כיכבו פיטר או'טול, סיריל קיוזאק ופיטר יוסטינוב. עוד כיכב בתוכניות טלוויזיה כמו "Emmerdale Farm" בשנות השמונים ו-"Glenroe" בשנות התשעים. ב-1992 שיחק בתפקיד הסבא בסרט "אל המערב" בבימויו של מייק ניואל. ב-1993 דיבב בסדרה "ממלכת עכברי השן". בעקבות הופעתו בתפקיד מייקל או'סאליבן בסרט "להעיר את נד" משנת 1998, קיבל קלי תפקידים קטנים אבל בולטים בסרטים כמו "צ'ארלי בממלכת השוקולד" של טים ברטון בו גילם את סבא ג'ו; בסרט "סוכן סמוי קודי בנקס 2", וב"אבק כוכבים" שהיה הסרט האחרון בו השתתף. קלי הרבה להופיע ברדיו בין השאר בתפקיד אורח בסדרה "Baldi" ברדיו 4 של ה-BBC. קלי היה נשוי לשחקנית לורי מורטון, ולהם היו שני ילדים דייוויד ומרים. הוא נפטר ב-12 בפברואר 2012 אחרי מחלה קצרה. בעיתון אייריש טיימס כינו אותו "הזקן הגדול של המשחק האירי". ב-16 בפברואר 2012 נערכה הלוויה קתולית בכנסיית Miraculous Medal בעיר הולדתו דבלין. גופתו נשרפה בבית הלוויות מאונט ג'רום (אנ'). אפרו נטמן בבית הקברות מאונט ונוס בדבלין. ב-1991 זכה קלי בפרס הלן הייז על הופעה מצטיינת לשחקן משנה בהפקה המחודשת של "The Playboy of the Western World" שהוצג ב"מרכז קנדי". ב-1998 היה מועמד לפרס גילדת שחקני המסך על הופעתו בסרט "להעיר את נד". ב-2005 זכה קלי בפרס מפעל חיים מטעם האקדמיה האירית לקולנוע וטלוויזיה (אנ'). בנוסף הוא היה מועמד לפרס שחקן המשנה הטוב ביותר על תפקידו בסרט "צ'ארלי בממלכת השוקולד". דייוויד קלי, במסד הנתונים הקולנועיים IMDb (באנגלית) דייוויד קלי, באתר AllMovie (באנגלית) דייוויד קלי, במסד הנתונים הקולנועיים KinoPoisk (ברוסית) דייוויד קלי, באתר MusicBrainz (באנגלית) דייוויד קלי, באתר Discogs (באנגלית) דייוויד קלי, באתר "Find a Grave" (באנגלית) "Actor David Kelly Dies Aged 82". Irish Examiner. Thomas Crosbie Holdings. 13 בפברואר 2012. אורכב מ-המקור ב-2016-03-03. נבדק ב-13 בפברואר 2012. {{cite news}}: (עזרה) "Irish Actor David Kelly Dies Aged 82". BBC News. BBC. 13 בפברואר 2012. אורכב מ-המקור ב-2017-11-28. נבדק ב-13 בפברואר 2012. {{cite news}}: (עזרה) Healy, Alison (13 בפברואר 2012). "Grand Old Man of Irish Acting Dies, Aged 82". The Irish Times. Irish Times Trust. אורכב מ-המקור ב-2013-01-03. נבדק ב-13 בפברואר 2012. Kelly was born in Dublin on July 11th, 1929 and educated at Synge Street Catholic Boys School. {{cite news}}: (עזרה) One source, which interviewed him, gives 1928: "Why Life's Sweet for Oscar-Hopeful David". Irish Independent. Independent News & Media. 30 ביולי 2005. ארכיון מ-4 בנובמבר 2012. {{cite news}}: (עזרה) Anderson, Paul (13 בפברואר 2012). "Irish actor David Kelly, "Grandpa Joe," Dies at 82". Big Cartoon News. אורכב מ-המקור ב-2012-02-20. נבדק ב-13 בפברואר 2012. {{cite news}}: (עזרה) "David Kelly, Irish Film Actor, Dies at 82". הניו יורק טיימס. Associated Press. 18 בפברואר 2012. נבדק ב-4 בנובמבר 2015. {{cite news}}: (עזרה) "Funeral takes place of acting legend Kelly". RTÉ Ten. RTÉ. 16 בפברואר 2012. ארכיון מ-17 בפברואר 2012. נבדק ב-16 בפברואר 2012. {{cite news}}: (עזרה) "Kelly, David - 1991". TheatreWashington.org. אורכב מ-המקור ב-2016-03-05. נבדק ב-2016-10-28. "The 5th Annual Screen Actors Guild Awards". SAGAwards.org. אורכב מ-המקור ב-2016-09-20. נבדק ב-2016-10-28. "Winners of the 3rd Annual Irish Film & Television Awards". Irish Film & Television Academy. אורכב מ-המקור ב-2011-07-21. נבדק ב-2016-10-28.